SL
18.7.2023
Uradni list Evropske unije
C 253/29
— „Asparago verde di Canino“, dopolnjeno s kratico ZGO (zaščitena geografska označba) ali navedba „zaščitena geografska označba“; — ime ali naziv ter naslov ali sedež samostojnega proizvajalca in/ali partnerja in/ali izvajalca pakiranja.
Dovoljena je uporaba navedb, ki se nanašajo na imena ali nazive podjetij ali zasebne blagovne znamke, če ne hvalijo proizvoda in ne zavajajo potrošnika.
Navedba „zaščitena geografska označba“ se lahko ponovi kjer koli drugje na pakiranju ali etiketi, tudi kot kratica „ZGO“.
Prepovedano je dodajanje kakršnih koli opisov, ki niso izrecno določeni.
Logotip
4.
Jedrnata opredelitev geografskega območja Območje proizvodnje špargljev z ZGO „Asparago verde di Canino“ leži na upravnem ozemlju občin Canino, Cellere, Montalto di Castro, Tarquinia, Tuscania, Tessennano in Arlena di Castro.
5.
Povezava z geografskim območjem Zahtevek za priznanje špargljev „Asparago verde di Canino“ temelji na slovesu proizvoda in na njegovi posebni kakovosti, ki izhaja iz njegove živo zelene barve, teksture, okusa in tega, da nima odpadkov, zaradi česar se imenuje mangiatutto (ves za zaužitje).
Ta špargelj je bogat z minerali, kot sta železo in magnezij.
Šparglji „Asparago Verde di Canino“ so živo zelene barve zaradi posebnih talnih in podnebnih razmer območja z vulkanskimi tlemi, bogatimi s kalijem in minerali, zlasti železom in magnezijem, ki vidno in značilno vplivajo na barvo.
Pojem mangiatutto (ves za zaužitje) je povezan z dejstvom, da proizvod ni zelo vlaknast in da se poganjek med pobiranjem odreže nad tlemi, s čimer se odstrani najbolj bel, vlaknast in trd del, ki ni prijeten za uživanje: zaradi te agronomske in tehnične posebnosti lahko potrošnik uporabi ves špargelj, od tod pa tudi priznanje, da je ves za zaužitje (mangiatutto).
Na njegove značilnosti ne glede na genetiko vplivajo ugodne kmetijske, talne in podnebne razmere ter tehnike gojenja, ki jih uporabljajo lokalni kmetje na geografskem območju iz točke 4.
Bistveno vlogo imajo tla, saj so značilnosti tal na območju gojenja zelo primerne za gojenje špargljev.
Tla na območju imajo pretežno ilovnato do peščeno-glinastoilovnato sestavo.
Ležijo pretežno na apnenčastih terasah in vulkanskih naplavinah, ki imajo dobro kemijsko rodovitnost in tako spodbujajo rast poganjkov špargljev z ZGO „Asparago Verde di Canino“.
Zaradi hidroloških značilnosti tal voda med deževnimi obdobji ne zastaja.
Zlasti zaradi tal, bogatih s kalcijem in kalijem, še zlasti pa z železom in magnezijem, imajo šparglji z ZGO „Asparago Verde di Canino“ vsebnost železa in magnezija, ki jih zaznamuje z vidika kakovosti.
Podnebne razmere geografskega območja so zlasti ugodne zaradi mikroklime, ki je primerna za ta vrtnarski proizvod in je tudi posledica relativne bližine morja.
Zaradi milih temperatur pozimi in spomladi lahko korenike zgodaj vzbrstijo, tako da običajno že v začetku januarja vzklijejo poganjki, primerni za pobiranje.